32005D0571
L 193/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 12 юли 2005 година
за изменение на Решение 2001/264/EО за приемането на разпоредбите относно сигурността на Съвета
(2005/571/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 207, параграф 3 от него,
като взе предвид Решение 2004/338/EО, Евратом на Съвета от 22 март 2004 г. относно приемането на процедурен правилник на Съвета (1), и по-специално член 24 от него,
като има предвид, че:
(1)
Допълнение 2 към разпоредбите относно сигурността на Съвета на Европейския съюз, приложено към Решение 2001/264/EО (2), съдържа сравнителна таблица с нивата на класификация на сигурността. Тази таблица бе модифицирана с Решение 2004/194/EО на Съвета от 10 февруари 2004 г. за изменение на Решение 2001/264/EО (3).
(2)
Франция и Нидерландия нотифицираха генералния секретариат на Съвета за промените си в областта на нивата на класификация за сигурност.
(3)
Следователно, Решение 2001/264/EО на Съвета следва да бъде съответно изменено,
РЕШИ:
Член 1
В Решение 2001/264/EО, допълнение 1 и допълнение 2 се заменят с текста в приложението към настоящото решение.
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 12 юли 2005 година.